Naziv obveznika: HRVATSKA AGENCIJA ZA POLJOPRIVREDU I HRANU

RKP broj: 44656

Matični broj: 02528614

OIB: 35506269186

Pošta i mjesto: 31 000 Osijek

Adresa sjedišta: Vinkovačka cesta 63c

Razina: 11 - Proračunski korisnik državnog proračuna i glava unutar nadležnog ministarstva

Razdjel: 060- Ministarstvo poljoprivrede

Šifra djelatnosti: 7219 – Ostalo istraživanje i eksperimentalni razvoj u prirodnim, tehničkim i tehnološkim znanostima

Šifra općine: 312

Oznaka razdoblja: 2023-12

**BILJEŠKE UZ FINANCIJSKE IZVJEŠTAJE**

**za razdoblje 01.01.-31.12.2023.**

Zakonodavni okvir

* Zakon o proračunu (Narodne novine, br. 144/21)
* Zakon o izvršavanju Državnog proračuna Republike Hrvatske za 2023. g. (Narodne novine, br. 145/22, 63/23, 129/23)
* Pravilnik o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19, 108/20)
* Pravilnik o financijskom izvještavanju u proračunskom računovodstvu (Narodne novine, br. 37/22)
* Pravilnik o proračunskim klasifikacijama (Narodne novine, br. 26/10 i 120/13, 1/20)

Na dan 31. prosinca 2023. u Agenciji je zaposleno 428 djelatnika.

Odgovorna osoba Agencije je Ravnateljica, doc.dr.sc. Darja Sokolić. Ovlast za potpisivanje prenesena je na Zamjenika Ravnateljice, izv.prof.dr.sc. Krunoslava Karalić.

Financijski izvještaji koji se sastavljaju za razdoblje od 01. siječnja do 31. prosinca 2023. godine jesu:

* Bilanca na obrascu BIL
* Izvještaj o prihodima i rashodima, primicima i izdacima na Obrascu PR–RAS
* Izvještaj o rashodima prema funkcijskoj klasifikaciji na obrascu RAS-funkcijski
* Izvještaj o obvezama na Obrascu OBVEZE
* Izvještaj o promjenama u vrijednosti i obujmu imovine i obveza na obrascu P-VRIO
* Bilješke

Podaci za popunjavanje financijskih izvještaja dobiveni su iz Glavne knjige koju informatički podržava KONTO program.

U nastavku slijedi dopuna podataka uz Izvještaje u razdoblju od 01. siječnja 2023. godine do 31. prosinca 2023. godine.

**Bilješke uz Izvještaj Bilanca - BIL**

ŠIFRA B002 Nefinancijska imovina – bilježi smanjenje od 0,5% najvećim dijelom odnosi se na imovinu preuzetih Agencija, provedene postupke javne nabave i obnavljanje dotrajale neupotrebljive imovine potrebne za obavljanje redovne djelatnosti Agencije, umanjenu za obračunati ispravak vrijednosti po propisanim stopama za 2023. godinu. Detaljno obrazloženje prikazano je u bilješkama obrasca PR-RAS u rashodima za nabavu nefinancijske imovine.

ŠIFRA 06 Proizvedena kratkotrajna imovina – povećanje od 21,4%. Sastoji se od zaliha za obavljanje djelatnosti i za proizvodnju u tijeku i gotove proizvode u Centru za sjemenarstvo i rasadničarstvo i Centru za voćarstvo i povrćarstvo.

ŠIFRA 1 – Financijska imovina – povećanje od 10,1% i uključuje potraživanja za više plaćeni porez i prirez na dohodak – konačni obračun, potraživanje za više plaćene doprinose za zdravstveno i mirovinsko osiguranje. Smanjena su potraživanja za bolovanje na teret HZZO i HZZOZZR sukladno uputi Ministarstva financija. Dani predujmovi iznose 25.386,59 EUR i odnose se na plaćene predujmove za smještaj i kotizaciju za sudjelovanje djelatnika na stručnom skupu (ranija kotizacija s nižom cijenom), naljepnice za sekvenciranje, predujmove plaćene FINA-i za provedbu ovrhe na novčanim sredstvima kupaca (prisilna naplata). Temeljem Odluke o proceduri praćenja i naplate prihoda i primitaka i Upute o kriterijima, mjerilima i postupku za obročnu otplatu duga i otpis potraživanja Agencija sklapa Sporazume o obročnoj otplati duga (potraživanja) i isto iskazuje na potraživanjima za zajmove, čime se iz poslovnih knjiga smanjuju potraživanja za prihode poslovanja. Potraživanja za prihode poslovanja odnose se na potraživanja za prihode po posebnim propisima i prohode od prodaje proizvoda i roba te pruženih usluga Sukladno Pravilniku o proračunskom računovodstvu proveden je ispravak vrijednosti potraživanja, te su i naplaćena potraživanja evidentirana i isknjižena sa ispravka vrijednosti potraživanja. Rashodi budućih razdoblja i nedospjela naplata prihoda odnose se na evidentirane račune za predujam i plaću za prosinac 2023.

ŠIFRA 2 Obveze – ukupne obveze povećane su 9,8%. Zbog svih zakonskih izmjena povećane su obveze za zaposlene za 18,2%, obveze za materijalne rashode smanjene su za 0,6%, a obveze za financijske rashode povećane su za 39,8%. Ostale tekuće obveze obuhvaćaju obveze za porez na dodanu vrijednost, obveze za predujmove, primljene jamčevine i ostale nespomenute obveze. Obveze za zajmove od ostalih tuzemnih financijskih institucija izvan javnog sektora uključuju obveze za nabavu terenskih službenih automobila na financijski leasing temeljem provedenog postupka javne nabave.

ŠIFRA 9 Vlastiti izvori – povećanje 0,07% uključuje smanjenje viška prihoda poslovanja, smanjenje viška prihoda od nefinancijske imovine, te povećanje obračunatih prihoda poslovanja.

ŠIFRA 991 I 996 Izvanbilančni zapisi – u iznosu od 7.809.789,51 EUR sastoje se od primljenih zadužnica, izdanih zadužnica, sporova u tijeku, prava korištenja tuđe imovine i zemljišta, pravo korištenja tuđe imovine – građevinski objekti Rim, Vlaška/Cesarčeva, Koprivnica i Poljana Križevačka, potencijalne obveze po osnovi sudskih sporova i ostale izvanbilančne zapise.

U prilogu je dan tablični prikaz sudskih sporova u tijeku.

**Bilješke uz Izvještaj o prihodima i rashodima, primicima i izdacima – PR-RAS**

**PRIHODI POSLOVANJA**

Hrvatska agencija za poljoprivredu i hranu za razdoblje siječanj – prosinac 2023. godine u svom poslovanju ostvarila je prihode u ukupnom iznosu od 16.037.702,17 EUR, što je povećanje od 4,9% u odnosu na isto razdoblje 2022. godine.

ŠIFRA 63 Pomoći iz inozemstva i od subjekata unutar općeg proračuna – bilježi povećanje od 46,4%.

ŠIFRA 632 Pomoći od međunarodnih organizacija te institucija i tijela EU – povećanje od 98,3% te je rezultat povećanja na šifri 6323.

ŠIFRA 6323 Tekuće pomoći od institucija i tijela EU – povećanje od 98,3%.

Prihodi su ostvareni od uplata za aktivnosti Kontaktna točka Europske agencije za sigurnost hrane, PLANTS, uplate za projekt INTERREG te uplata predujma za projekt CROOH. Evidentirani su prihodi za izvršene rashode na izvoru financiranja 563 za projekte AGROEKOTEH, CROVIZONE i APPLERESIST sa stopom sufinanciranja od 85% i rashode po aktivnosti Otkrivanje i dijagnosticiranje štetnih organizama izvor 559 sa stopom sufinanciranja 75%, te za izvršene rashode na izvoru financiranja 581 za aktivnost Program trajnog praćenja (monitoring) poljoprivrednog zemljišta – NPOO koji provodi Agencija i gdje je izvršena korekcija prethodnog razdoblja i priznat prihod na stavci Tekuće pomoći i institucija EU, a sukladno uputi Ministarstva financija. Refundirani su troškovi službenih putovanja djelatnika Agencije.

ŠIFRA 6341 Tekuće pomoći od izvanproračunskih korisnika – smanjenje 94,4%

Primljena je uplata od strane Fonda za zaštitu okoliša u iznosu od 1.797,05 EUR za nacionalno financiranje projekta AGROEKOTEH.

ŠIFRA 639 Prijenosi između proračunskih korisnika istog proračuna – smanjenje od 36,7%, rezultat je smanjenja na šiframa 6391 i 6393.

ŠIFRA 6391 Tekući prijenosi između proračunskih korisnika istog proračuna i ŠIFRA 6939 Tekući prijenosi između proračunskih korisnika istog proračuna temeljem prijenosa EU sredstava – smanjenje od 63,5% i 33,4% – plaćeni su računi Croatia osiguranju za osiguranje usjeva za 2022. godinu od strane Agencije za plaćanja u poljoprivredi, ribarstvu i ruralnom razvoju – podmjera 17.1. Evidentirani su poticaji koje ostvaruju Centar za sjemenarstvo i rasadničarstvo i Centar za voćarstvo i povrćarstvo.

ŠIFRA 64 Prihodi od imovine – bilježe smanjenje od 91,9%

ŠIFRA 6415 Prihodi od pozitivnih tečajnih razlika i razlika zbog primjene valutne klauzule – odnosi se na plaćanje izlaznih računa Agencije od strane inozemnih partnera, gdje su kupci uplatili račune iz prethodnih razdoblja (izdane u kunama) te je nastala razlika u primjeni tečaja u EUR-ima (od dana izdavanja računa do plaćanja).

ŠIFRA 65 Prihodi od upravnih i administrativnih pristojbi, pristojbi po posebnim propisima i naknada– smanjenje od 7,8% i rezultat je smanjenja na šiframa 652 i 6526.

ŠIFRA 652 Prihodi po posebnim propisima – smanjenje od 7,8% i rezultat je smanjenja na šifri 6526.

ŠIFRA 6526 Ostali nespomenuti prihodi – naplaćeni prihodi klasificirani u izvoru financiranja 43. Agencija naplaćuje prihode obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

ŠIFRA 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima – smanjenje od 45,2% i rezultat je smanjenja na šifri 661.

ŠIFRA 661 Prihodi od prodaje proizvoda i robe te pruženih usluga – smanjenje od 45,2% i rezultat je smanjenja na šifri 6614.

ŠIFRA 6614 Prihodi od prodaje proizvoda i robe – smanjenje od 72,8%. Prihodi se odnose na obavljanje djelatnosti istraživanja u području poljoprivrednih proizvoda, odnosno samostalno obavljanje znanstvene, stručne i općekorisne funkcije za Republiku Hrvatsku kada je neophodno da se proizvede određena količina poljoprivrednih proizvoda. Prodaju se poljoprivredni proizvodi koji se javljaju kao viškovi nakon provođenja stručnih istraživanja. Radi se o prihodima sezonskog karaktera, vrijednosno najznačajniji su prihodi od prodaje merkantilnog kukuruza, uljane repice i merkantilne soje.

ŠIFRA 6615 Prihodi od pruženih usluga – smanjenje od 17%. Prihodi se odnose na prihode koje Agencija ostvaruje od obavljanja usluga na tržištu i po tržišnim uvjetima i koji se ne financiraju iz proračuna. Prihodi nastaju od laboratorijskih analiza, izlaska stručnih osoba na teren, nadzora nad sjemenskom proizvodnjom, nadzora nad nasadima i drugih uslužnih djelatnosti iz djelokruga Agencije. Vrijednosno najznačajniji prihodi ostvario je Centar za tlo za analize tla.

ŠIFRA 67 Prihodi iz nadležnog proračuna i od HZZO-a na temelju ugovornih obveza – iznose 12.609.227,10 EUR-a i povećanje od 8% rezultat je povećanja na šifri 671.

ŠIFRA 671 Prihodi iz nadležnog proračuna za financiranje redovne djelatnosti proračunskih korisnika i rashoda poslovanja – povećanje od 8% rezultat je stanja na šiframa 6711 i 6712 bilježi u odnosu na isto razdoblje prethodne godine.

ŠIFRA 6711 Prihodi iz nadležnog proračuna za financiranje rashoda poslovanja – povećanje od 8,10%. Prihodi klasificirani u izvoru financiranja 11, 12 i 559 za isplatu plaća i prijevoza djelatnicima, ostalih rashoda za zaposlene i tekućih rashoda za redovno poslovanje koji su ostvareni iz državnog proračuna. Vrijednosno najznačajniji prihodi odnose se na prihode za plaće za redovan rad i pripadajuće doprinose.

ŠIFRA 6712 Prihodi iz nadležnog proračuna za financiranje rashoda za nabavu nefinancijske imovine – povećanje od 6,8%. Odnose se na nabavu računala i računalne opreme, uredske i komunikacijske opreme, prihode za nabavu laboratorijske opreme, razvoj i nadogradnje aplikacija koje se koriste za redovno poslovanje Agencije, ulaganja na tuđoj imovini radi prava korištenja te nabavu licenci.

ŠIFRA 68 Kazne, upravne mjere i ostali prihodi – povećanje od 81,4% i rezultat je povećanja na šifri 683.

ŠIFRA 683 Ostali prihodi – povećanje od 81,4%. Provedeno je usklađenje početnog stanja zbog konverzije podataka u bilanci iz kune u EURO, evidentirane su refundacije troškova javnih bilježnika i troškova provođenja ovrha, gdje Agencija kod pokretanja postupaka prisilne naplate izvrši plaćanje ulaznih računa javnih bilježnika i troškova pokretanja ovršnih postupaka, a dužnik osim glavnice i kamate podmiruje troškove pokretanja postupaka prisilne naplate. Evidentiran je prihod po Sporazumu sklopljenom sa Gradom Križevci kojim se vrši prijeboj mjesečnih zakupnina za poslovni prostor u visini plaćenih radova izvršenih prilikom prilagodne i useljavanja u prostor.

**RASHODI POSLOVANJA**

Hrvatska agencija za poljoprivredu i hranu za razdoblje siječanj – prosinac 2023. godine u svom poslovanju ostvarila je rashode u ukupnom iznosu od 15.187.123,01 EUR, što je povećanje u odnosu na isto razdoblje 2022. od 5,6%.

ŠIFRA 31 Rashodi za zaposlene – povećanje od 14,3% i rezultat je promjena na šiframa 311 i 313.

ŠIFRA 311 Plaće (bruto) – povećanje od 13,6% i rezultat je povećanja na šiframa 3111 i 3113.

ŠIFRA 3111 Plaće za redovan rad – povećanje od 13,6%. Obračun plaće je putem COP-a, a sukladno Zakonu o plaćama u javnim službama i proračunskoj osnovici. Agencija je, osim isplate plaće djelatnicima isplatila i razlike plaće za period 01.12.2015. do 31.01.2017. godine djelatnicima koji su podnijeli tužbe i za koje su donijete pravomoćne sudske presude u izvještajnoj razdoblju. Pravna osnova za tužbene zahtjeve radnika je Zakon o plaćama u javnim službama (Nar. nov., br. 27/01. i 39/09.), Zakon o osnovici plaće u javnim službama (Nar. nov., br. 29/09. i 124/09.) i Sporazum o osnovici za plaće u javnim službama sklopljen 23. studenoga 2006. godine između Vlade Republike Hrvatske i sindikata javnih službi (dalje: Sporazum) i Dodatak Sporazumu sklopljen 13. svibnja 2009. godine (dalje: Dodatak Sporazumu). U Dodatku Sporazumu pregovaračke strane su ugovorile privremeno zamrzavanje osnovice za određivanje visine osnovne plaće u javnim službama na razini iz 2008. godine, tj. primjenu osnovice u iznosu 5.108,84 kn mjesečno bruto i odgodili povećanja osnovice za 6 %, kako je prvotno bilo ugovoreno za 2009. godinu. Uz to, u Dodatku Sporazumu ugovoreno je postupno povećanje osnovice za određivanje visine plaća u javnim službama, s ciljem usklađivanja plaća službenika i namještenika zaposlenih u javnim službama s rastom prosječnih plaća u Hrvatskoj. Stranke Sporazuma su 26. listopada 2011. godine sklopile Izmjene Dodatka Sporazumu kojim je utvrđena obveza povećanja osnovice za obračun plaća u javnim službama na iznos od 5.415,37 kn bruto, ako se ispuni uvjet međugodišnjeg realnog tromjesečnog rasta BDP-a za dva tromjesečja uzastopno u odnosu na isto razdoblje prethodne godine, po prosječnoj stopi od dva ili više od dva posto. Prema podacima Državnog zavoda za statistiku koje nadležni sudovi koriste za utvrđivanje jesu li ispunjeni uvjeti za povećanje osnovice, ostvaren je rast BDP-a koji je ugovoren kao uvjet povećanja pa sudovi u većini dosad donesenih presuda presuđuju u korist radnika. Agencija je izvršila isplatu 28 pravomoćnih presuda. Povećanje se također odnosi i na povećanje osnovice za izračun plaće koja se primijenila 01. travnja 2023., te na Odluku Vlade RH od 15. lipnja 2023. kojom je određena isplata privremenog dodatka na plaću. Sukladno odredbama Dodatka III. Kolektivnog ugovora za službenike i namještenike u javnim službama osnovica za izračun plaće službenika i namještenika u javnim službama od plaće za mjesec listopad 2023. godine a koja se isplaćuje u mjesecu studenom 2023. godine. iznosi 947,18 eura bruto.

ŠIFRA 3113 Plaće za prekovremeni rad – povećanje od 4,3% zbog povećanog obima posla i pomanjkanja djelatnika u Centru za zaštitu bilja, Centru za vinarstvo, vinogradarstvo i uljarstvo, Centru za kontrolu kvalitete stočarskih proizvoda, Centru za tlo, Centru za stočarstvo, Centru za sigurnost hrane i u Sektoru za podršku poslovnih procesa.

ŠIFRA 312 Ostali rashodi za zaposlene – povećanje od 33%. Isplaćene su jubilarne nagrade, otpremnine za odlazak u mirovinu, naknade za bolest, invalidnost i smrtni slučaj sukladno odredbama Temeljnog kolektivnog ugovora za službenike i namještenike u javnim službama, te regres za godišnji odmor sukladno Odluci Vlade Republike Hrvatske o visini regresa za korištenje godišnjeg odmora državnih službenika i službenika i namještenika u javnim službama za 2023. godinu u visini od 300,00 EUR. Sukladno odredbama Dodatka III. Kolektivnog ugovora za službenike i namještenike u javnim službama nagrada za božićne blagdane za 2023. godinu iznosi 300,00 eura.

ŠIFRA 313 Doprinosi na plaće – povećanje od 14,% i rezultat je povećanja na šifri 3132.

ŠIFRA 3132 Doprinosi za obvezno zdravstveno osiguranje – povećanje od 14 %. Sukladno povećanju na šifri 3111 povećani su i doprinosi za obvezno zdravstveno osiguranje.

ŠIFRA 32 Materijalni rashodi – smanjenje od 8,6% i rezultat je promjena na šiframa 321, 322, 323, 324 i 329.

ŠIFRA 321 Naknada troškova zaposlenima – povećanje od 17,4% i rezultat je promjena na šiframa 3211 do 3214.

ŠIFRA 3211 Službena putovanja – povećanje od 27,2%. Evidentirane su dnevnice za službena putovanja u tuzemstvu sukladno odredbama TKU, dnevnice za službena putovanja u inozemstvo, naknade za smještaj u zemlji i inozemstvu, naknade za prijevoz na službenom putu u zemlji i inozemstvu te ostali rashodi za službena putovanja djelatnika koji obavljaju aktivnosti na terenu, za odlaske na obavezne edukacije, seminare i simpozije, a sve u svrhu redovnog obavljanja poslova Agencije.

ŠIFRA 3212 Naknade za prijevoz, za rad na terenu i odvojeni život – povećanje od 11,3%. Odnosi se na isplate djelatnicima koji sukladno odredbama TKU ostvaruju pravo na isplatu naknade za prijevoz na posao i s posla. Visina naknade troškova prijevoza po prijeđenom kilometru, kako je ugovoreno Temeljnim kolektivnim ugovorom za službenike i namještenike u javnim službama (Narodne novine, broj 56/2022), usklađuje se s kretanjem cijene goriva svakog posljednjeg utorka u mjesecu za umnožak postotka povećanja prosječne cijene goriva i faktora 0,7, ali samo ako se srednja cijena litre goriva Eurosuper 95 i Eurodizel, promatrana svakog posljednjeg utorka u mjesecu promijeni za više od 10 % u usporedbi sa srednjom cijenom utvrđenom posljednjeg utorka u travnju 2022. godine, a koja iznosi 1,69 eura, odnosno ako bude niža od 1,52 eura ili viša od 1,85 eura za djelatnike koji ostvaruju pravo naknade troškova prijevoza po prijeđenom kilometru.

ŠIFRA 3213 Stručno usavršavanje zaposlenika – smanjenje od 31,6%. Rashodi se odnose na sudjelovanja djelatnika na stručnim savjetovanjima, simpozijima, radionicama, seminarima i tečajevima.

ŠIFRA 3214 Ostale naknade troškova zaposlenima – povećanje od 19,2%. U Narodnim novinama, broj 112/22. objavljen je Pravilnik o izmjenama i dopunama Pravilnika o porezu na dohodak. Odredbe izmijenjenog Pravilnika koje se odnose na povećanje određenih neoporezivih iznosa primitaka stupile su na snagu 1. listopada 2022. godine te Agencija isplaćuje naknade za korištenje privatnog automobila u službene svrhe od 0,40 EUR po prijeđenom kilometru (loko vožnju), obzirom da su djelatnici Centra za stočarstvo raspoređeni da pokrivaju čitavo područje Hrvatske, koriste privatne automobile u službene svrhe obavljajući poslove kontrole izravnih plaćanja, kontrola na terenu, označavanja i upisa domaćih životinja u Jedinstveni registar domaćih životinja, provedbu mjera uzgojno selekcijskog rada, te ostale poslove na poljoprivrednim gospodarstvima.

ŠIFRA 322 Rashodi za materijal i energiju – smanjenje 30,2% i rezultat je promjena na šiframa 3221 do 3217.

ŠIFRA 3221 Uredski materijal i ostali materijalni rashodi – smanjenje od 3,4%. Vrijednosno najznačajnija stavka unutar podskupine je laboratorijski potrošni materijal i kemikalije za potrebe rada laboratorija unutar Agencije.

ŠIFRA 3221 Materijal i sirovine – smanjenje od 65%. Rashodi se odnose na plaćanje sredstva za zaštitu bilja i gnojivo za potrebe pokušališta u Zelini, Osijeku i Kaštelima. U izvještajnom razdoblju prethodne godine rashodi su obuhvaćali troškove nabave sterilizirane kukuljice voćne sredozemne muhe dok u izvještajnom razdoblju u 2023. godine isti nisu ostvareni.

ŠIFRA 3223 Energija – smanjenje od 23,80%. Uključuje rashode za električnu energiju, plin i motorni benzin i dizel gorivo. Zbog poremećaja na domaćem tržištu energije, Uredbom o otklanjanju poremećaja na domaćem tržištu energije (Narodne novine, br. 104122 i 106122) donesene su privremene posebne mjere za trgovinu električnom energijom te je utvrđen način i uvjeti formiranja cijena za određene kategorije kupaca električne i toplinske energije, koje su na snazi od 1. listopada 2022. godine.

ŠIFRA 3224 Materijal i dijelovi za tekuće i investicijsko održavanje – povećanje od 17,1%. Vrijednosno najznačajniji rashodi se odnose na materijal i dijelove za tekuće i investicijsko održavanje postrojenja i opreme i prijevoznih sredstava koje Agencija koristi za obavljanje redovnih aktivnosti.

ŠIFRA 3225 Sitni inventar i auto gume – smanjenje od 14,5%. Nabavljeni su ENC uređaji, poslovne torbe za rad na terenu za djelatnike Centra za stočarstvo, vrtne škare, vage, prijenosni hladnjaci za uzorke tla, kutna brusilica, kliješta za aplikaciju ušnih markica, inox posude za maslinovo ulje, gume za službene automobile.

ŠIFRA 3227 Službena, radna i zaštitna odjeća i obuća – smanjenje od 73%. U izvještajnom razdoblju prethodne godine Agencija je evidentirala rashode za nabavu HTZ opreme temeljem provedenog postupka nabave za zaštitnu radnu odjeću i obuću. u 2023. godini evidentirani su rashodi u visini od 6.072,82 EUR.

ŠIFRA 323 Rashodi za usluge – smanjenje 5,1% i rezultat je promjena na šiframa 3231 do 3239.

ŠIFRA 3231 Usluge telefona, pošte i prijevoza – povećanje od 8,1%. Evidentirane su usluge telefona, interneta, poštarine i ostale usluge za komunikaciju i prijevoz (usluga prijevoza mlijeka u Centru za kontrolu kvalitete stočarskih proizvoda).

ŠIFRA 3232 Usluge tekućeg i investicijskog održavanja – smanjenje od 5,3%. Vrijednosno najznačajnije usluge tekućeg i investicijskog održavanja postrojenja i opreme i održavanje građevinskih objekata.

ŠIFRA 3233 Usluge promidžbe i informiranja – povećanje od 41,8%. HAPIH provodi aktivnosti promocije hrvatskih poljoprivrednih proizvoda – nacionalnog sustava označavanja te promocije kampanje s temama vezanim za sigurnost hrane.

ŠIFRA 3234 Komunalne usluge – povećanje od 14,4% odnosi se na režijske troškovi opskrbe vodom, iznošenje i odvoz smeća, deratizacija i dezinsekcija, dimnjačarske usluge, pričuva i ostale komunalne usluge – komunalnu naknadu, naknadu za uređenje voda, crpljenje i odvoz otpadnih voda iz septičkih i sabirnih jama za poslovne prostore u vlasništvu i koje koristi u zakupu.

ŠIFRA 3235 Zakupnine i najamnine – smanjenje od 16,6%. Vrijednosno najznačajnije su zakupnine i najamnine za građevinske objekte odnosno za poslovne prostore koje koristi Agencija na području RH. Nabavljene su jednogodišnje licence, te evidentirane zakupnine i najamnine za prijevozna sredstava i najam gps uređaja, aparata za vodu, tahografa, printera.

ŠIFRA 3236 Zdravstvene i veterinarske usluge – smanjenje od 50,1%. Vrijednosno najznačajnije laboratorijske usluge, međulaboratorijske analize, utvrđivanje roditeljstva kod konja (genotyping), mikrobiološke analize tla. Pregledi zaposlenika (periodični i za rad na računalu) sukladno odredbama Zakona o zaštiti na radu.

ŠIFRA 3237 Intelektualne i osobne usluge – povećanje od 5,6%. Isplaćene naknade po autorskim ugovorima i ugovorima o djelu za predavače na savjetovanjima u organizaciji Centra za stočarstvo, očevid berbe, naknade za rad komisije za ocjenjivanje vina u Centru za vinogradarstvo, vinarstvo i uljarstvo, sezonski rad u poljoprivredi, usluge rada agencijskih djelatnika, usluge student servisa, usluge odvjetnika i pravnog savjetovanja, stručni nadzor sjemenskih usjeva, akreditacija.

ŠIFRA 3238 Računalne usluge – povećanje od 28,3%. Odnosi se na održavanje računovodstvenog programa i aplikacija koje Agencija koristi, usluge ažuriranja računalnih aplikacija, web rješenja, IT podrška, naknade za primanje i slanje e-Računa.

ŠIFRA 3239 Ostale usluge – smanjenje od 21,8%. Evidentiraju se troškovi grafičkih i tiskarskih usluga (direkt mailing), usluge čišćenja poslovnih prostorija, usluge pri registraciji vozila, usluge čuvanja imovine i osoba, usluge pranja službenih automobila, vulkanizerske usluge i slično.

ŠIFRA 324 Naknade troškova osobama izvan radnog odnosa – povećanje od 21,8%. Evidentirani rashodi službenog puta za osobe izvan radnog odnosa kao i plaćanje prijevoza vanjskim suradnicima koji su članovi komisija za ocjenjivanje vina.

ŠIFRA 329 Ostali nespomenuti rashodi poslovanja – povećanje od 4,5% i rezultat je promjena na šiframa 3291 do 3299.

ŠIFRA 3291 Naknade za rad predstavničkih i izvršnih tijela, povjerenstava i slično – povećanje od 7% i odnosi se na plaćanje naknade za članove Upravnog vijeća koji ostvaruju to pravo.

ŠIFRA 3292 Premije osiguranja – smanjenje od 15,3%. Rashodi se odnose na obvezno auto i kasko osiguranje za službene automobile i ostala prijevozna sredstva, premije osiguranja ostale imovine – osiguranje usjeva i nasada.

ŠIFRA 3293 Reprezentacija – povećanje od 71,9%. Reprezentacija za obilježavanje Dana hrane, okrugle stolove na projektima koje provodi Agencija, kampanja EU bira sigurnu hranu, završne konferencije projekata AGROEKOTEH, CROVIZONE i APPLERESIST, organizacija ESCAA sastanka Centra za sjemenarstvo i rasadničarstvo, Svjetski dan hrane, EFSA jesenske škole, 1. Dani stočarstva, godišnja skupština Udruge rasadničara.

ŠIFRA 3294 Članarine i norme – povećanje od 79,8%. Plaćene su tuzemne i međunarodne članarine strukovnim organizacijama.

ŠIFRA 3295 Pristojbe i naknade – smanjenje od 8,6%. Vrijednosno najznačajnije je plaćanje naknade poslodavca zbog nezapošljavanja osoba s invaliditetom. Evidentirane su sudske pristojbe vezano uz pravomoćne presude za isplatu razlike osnovice plaće, javnobilježničke pristojbe kod pokretanja postupaka prisilne naplate potraživanja i troškovi žalbenog postupka.

ŠIFRA 3296 Troškovi sudskih postupaka – izvršenje u iznosu od 5992,70 EUR odnosi se na troškove sudskih postupaka kod pravomoćnih sudskih presuda za isplatu razlike osnovice plaće za period 01.12.2015. do 31.01.2017. godine.

ŠIFRA 3299 Ostali nespomenuti rashodi – smanjenje od 17,4%. Provedeno je usklađenje početnog stanja zbog konverzije podataka u bilanci iz kune u EURO, evidentirani su rashodi materijala (sir i kruh) za potrebe održavanja komisija za ocjenjivanje vina, povrat neutrošenih sredstava za biljne genetske izvore za 2021. godinu, te obzirom da je Agencija upisana u registar obveznika PDV-a, evidentiran je PDV za plaćanja u inozemstvo (dobra i usluge iz EU) i građevinskih radova koji su prijenos porezne obveze, odnosno ako je račun plaćen sa izvora 11, Agencija si ne može priznati pretporez, te se iznos pretporeza evidenitra na konto 32999, a obveza PDV-a se plaća.

ŠIFRA 34 Financijski rashodi – izvršenje od 13.804,29 EUR i rezultat je promjena na šifri 342 i 343.

ŠIFRA 3423 Kamate za primljene kredite i zajmove od kreditnih i ostalih financijskih institucija izvan javnog sektora – povećanje od 269,6% odnosi se na plaćanje kamata na rate financijskog leasinga za nabavljene službene automobile u 2022. godini.

ŠIFRA 3432 Negativne tečajne razlike i razlike zbog primjene valutne klauzule – odnosi se na manje uplaćeni iznos za 0,22 EUR kod plaćanja izlaznog računa Agencije od strane kupca (zbog tečajnih razlika (račun izdan 2022. godine).

ŠIFRA 3433 Zatezne kamate – izvršenje u iznosu od 10.492,19 EUR odnosi se na zatezne kamate za poreze, doprinose i zatezne kamate na neto (parnične postupke) kod pravomoćnih sudskih presuda za isplatu razlike osnovice plaće za period 01.12.2015. do 31.01.2017. godine, manji iznos odnosi se na zatezne kamate iz poslovnih odnosa odnosno za račune dobavljača koji nisu plaćeni u dospijeću (računi za koje ne postoji obveza slanja e-Računa te nam isti dolaze poštom za zakašnjenjem)

ŠIFRA 35 Subvencije

ŠIFRA 35 Subvencije trgovačkim društvima, zadrugama, poljoprivrednicima i obrtnicima iz EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, tvrtke, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere. Iznos od 7.614,97 EUR odnosi se na prijenos sredstava Obrtu za vinogradarstvo Vitis i tvrtci Legradi d.o.o.

ŠIFRA 36 Pomoći dane u inozemstvo i unutar općeg proračuna – u iznosu od 14.940,54 EUR.

ŠIFRA 3681 Tekuće pomoći temeljem prijenosa EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, tvrtke, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere. Iznos od 1.326,95 EUR odnosi se na prijenos sredstava gradovima Požega i Ilok.

ŠIFRA 3693 Tekući prijenosi između proračunskih korisnika istog proračuna temeljem prijenosa EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, tvrtke, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere. Iznos od 13.613,59 EUR odnosi se na prijenos sredstava Visokom gospodarskom učilištu u Križevcima i Sveučilištu Josipa Jurja Strossmayera u Osijeku – Fakultet turizma i ruralnog razvoja u Požegi (bivše Veleučilište u Požegi).

ŠIFRA 37 Naknade građanima i kućanstvima na temelju osiguranja i druge naknade – bilježi smanjenje od 51,7 % i odnosi se na šifru 3721

ŠIFRA 3721 Naknade građanima i kućanstvima u novcu – plaćene su školarine za doktorske studije djelatnika temeljem sklopljenih ugovora o školovanju. Smanjenje od 51,7% odnosi se na plaćene školarine u 2022. za 3. godine doktorskoj studija kojima je završena obveza plaćanja.

ŠIFRA 38 Ostali rashodi – izvršenje u iznosu od 183.622,65 EUR

ŠIFRU 3813 Tekuće donacije iz EU sredstava – odnosi se na prijenos EU sredstava Turističkoj zajednici Osječko-baranjske županije i partneru Tenkes Nonprofit KFT po projektu INTERREG, izvor 51, te na prijenos sredstava obiteljskim poljoprivrednim gospodarstvima (OPG), koje je Agencija primila od strane APPRRR temeljem Ugovora o poslovnoj suradnji za provedbu Podmjere 16.1 „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“.

Z001 Stanje zaliha proizvodnje i gotovih proizvoda na početku razdoblja i Z002 Stanje zalihaproizvodnje i gotovih proizvoda na kraju razdoblja iznosi 124.587,32 EUR i 317.846,62 EUR i odnosi se na zalihe maslinovog ulja i zalihe poljoprivrednih proizvoda nastalih kao viškovi nakon provođenja stručnih istraživanja.

ŠIFRA 96 Obračunati prihodi poslovanja – nenaplaćeni – bilježe povećanje od 313,9% odnose se na fakturirane, a nenaplaćene prihode izvoda 43 i 31. Sa stanjem u poslovnim evidencijama na dan 31.05.2023. i na 31.12.2023. godine Agencija je izvršila obračun zakonskih zateznih kamata na kašnjenja u plaćanju izlaznih računa Agencije kao i na otvorena potraživanja. Prihodi od obračunatih kamata na zakašnjela i neplaćena potraživanja od kupaca za usluge koji se prikupljaju kao ostali nespomenuti prihodi (izvor 43) i prihodi od prodaje proizvoda i roba te pruženih usluga (izvor 31) prihod su državnog proračuna – izvor 11. Potraživanja za kamate iskazana su u knjigama Agencije, zatvaraju se uplatom po izvodu, a prilikom naplate, prihod se evidentira u poslovnim knjigama Ministarstva financija (Državne riznice).

ŠIFRA 9661 Obračunati prihodi od prodaje proizvoda i robe i pruženih usluga – nenaplaćeni – bilježe povećanje od 80,8% i odnose se na nenaplaćene prihode izvora 31.

**PRIHODI OD PRODAJE NEFINANCIJSKE IMOVINE**

Hrvatska agencija za poljoprivredu i hranu za razdoblje siječanj – prosinac 2023. godine u svom poslovanju ostvarila je prihode od prodaje nefinancijske imovine u ukupnom iznosu od 41.913,60 EUR.

ŠIFRA 723 Prihodi od prodaje prijevoznih sredstava – Agencija je u izvještajnoj razdoblju putem javne dražbe prodala neupotrebljiva prijevozna sredstva i ostvarila prihod u iznosu od 41.913,60 EUR-a.

**RASHODI ZA NABAVU DUGOTRAJNE IMOVINE**

Hrvatska agencija za poljoprivredu i hranu za razdoblje siječanj – prosinac 2023. godine u svom poslovanju ostvarila je rashode za nabavu nefinancijske imovine u ukupnom iznosu od 1.188.922,30 EUR, smanjenje u odnosu na isto razdoblje 2022. od 24,3%.

ŠIFRA 41 Rashodi za nabavu neproizvedene dugotrajne imovine – povećanje od 67,8 i rezultat je stanja na šiframa 412 do 4124.

ŠIFRA 4123 Licence – smanjenje od 38,8%. Nabavljene su licence za Centar za vinarstvo, vinogradarstvo u uljarstvo za L1 i licence za mail server.

ŠIFRA 4124 Ostala prava – povećanje od 71%. Evidentirani su rashodi ulaganja u tuđu imovinu radi prava korištenja u Centru za vinarstvo, vinogradarstvo i uljarstvo i Centru za zaštitu bilja (zgrada Gorice). Sukladno potpisanim sporazumima, evidentirani su rashodi za razvoj aplikacije za mobilne android uređaje u govedarstvu, dogradnje aplikacijskih i integracijskih sustava JRDŽ, integracija mobilne aplikacije s registrom farmi – goveda te su evidentirani rashodi rekonstrukcije i adaptacije analitičkog dijela SLKM-a – ulaganja u tuđoj imovini radi prava korištenja.

ŠIFRA 42 Rashodi za nabavu proizvedene dugotrajne imovine – smanjenje od 45,8% i rezultat su stanja na šifri 421 do 4262.

ŠIFRA 4212 Poslovni objekti – proveden je postupak nabave za radove na izradi nadstrešnice za poljoprivrednu mehanizaciju Centra za sjemenarstvo i rasadničarstvo. U izvještajnom razdoblju izvedeni su radovi u iznosu od 129.895,77 EUR.

ŠIFRA 4221 Uredska oprema i namještaj – smanjenje od 14%. Kupljena su računala i računalna oprema radi zastarjelosti postojeće, poslužitelji, namještaj za opremanje ustrojstvenih jedinica Agencije gdje su vrijednosno najznačajniji rashodi za Centar za zaštitu bilja (laboratorijski namještaj) i Centar za sjemenarstvo i rasadničarstvo (namještaj za kontrolno polje), te ostala uredska oprema.

ŠIFRA 4222 Komunikacijska oprema – povećanje od 52,1%. Kupljeni su TV prijemnici za potrebe promocije poljoprivrednih proizvoda Crotaste, nabavljeni su smartphone uređaji za rad u otežanim uvjetima rada za potrebe rada na terenu Centra za stočarstvo.

ŠIFRA 4223 Oprema za održavanje i zaštitu – smanjenje od 66,6%. Nabavljena je oprema za grijanje, ventilaciju i hlađenje (klima uređaji) te spremnici za razvrstavanje otpada.

ŠIFRA 4224 Laboratorijska oprema – smanjenje od 51,4% i radi se o nabavi homogenizatora, uređaja za određivanje nasipne gustoće, zamrzivača, generatora vodika za plinski kromatograf, denzimeta NIR te ostale opreme potrebne za rad u laboratorijima.

ŠIFRA 4225 Instrumenti, uređaji i strojevi – smanjenje od 5,2%. Evidentirani su rashodi za nabavu meteorološka stanica za pokušalište u Kaštelima, štapne čitače mikročipova, mjerača mlijeka za krave, litinovi štapovi, te preša, električne škare, aparat za zavarivanje za potrebe pokušališta u Zelini i Osijeku.

ŠIFRA 4227 Uređaji, strojevi i oprema za ostale namjene – povećanje od 338,1% odnosi se na nabavu stalaka za bicikle u Centru za tlo i Centru za sjemenarstvo i rasadničarstvo, te leđne baterijske i motorne prskalice za potrebe pokušališta u Zelini i Osijeku.

ŠIFRA 4231 Prijevozna sredstva u cestovnom prometu – iznos od 39.763,75 EUR odnosi se na kupovinu čeonog električnog viličara za potrebe Centra za sjemenarstvo i rasadničarstvo.

ŠIFRA 4262 Ulaganja u računalne programe – smanjenje od 45,3% u odnosu na isto razdoblje 2022. godine. Prethodne godine proveden je postupak implementacije softvarea za digitalizaciju poslovnih procesa i uredskog poslovanja (e-GOP). Evidentirani rashodi odnose se na module nadogradnje informacijskog sustava SIMPLELAB Centra za tlo i nadogradnje baze SSD2 za potrebe Centra za sigurnost hrane, MOBIDI PEST – razvoj modula.

ŠIFRA 451 Dodatna ulaganja na građevinskim objektima – iznos od 14.210,11 EUR odnosi se na betoniranje podne ploče i izradu metalne konstrukcije staze i betoniranje podesta za stalke za bicikle u Centru za tlo, te uređenje pisarnice u Upravnoj zgradi na lokaciji Brijest.

**PRIMICI OD FINANCIJSKE IMOVINE I ZADUŽIVANJA**

Hrvatska agencija za poljoprivredu i hranu za razdoblje siječanj – prosinac 2023. godine u svom poslovanju ostvarila je primitke od financijske imovine i zaduživanja u iznosu od 90.548,19 EUR.

ŠIFRA 81 Primljeni povrati glavnica danih zajmova i depozita – rezultat su stanja na šifri 8163 i 8164

ŠIFRA 8163 Povrat zajmova danih tuzemnim trgovačkim društvima izvan javnog sektora - dugoročni – Agencija je sklopila sporazume za obročnu otplatu duga (potraživanja) sa trgovačkim društvima. U izvještajnom razdoblju izvršena je otplata dugoročnih zajmova u iznosu od 36.900,36 EUR-a i evidentirana na prihodu.

ŠIFRA 8164 Povrat zajmova danih tuzemnim obrtnicima – Agencija je sklopila sporazume za obročnu otplatu duga (potraživanja) sa fizičkim osobama i obrtnicima. U izvještajnom razdoblju izvršena je otplata duga u iznosu od 53.647,83 EUR-a i evidentirana na prihodu.

**IZDACI ZA FINANCIJSKU IMOVINU I OTPLATE ZAJMOVA**

Hrvatska agencija za poljoprivredu i hranu za razdoblje siječanj – prosinac 2023. godine u svom poslovanju ostvarila je izdatke za financijsku imovinu i otplate zajmova u iznosu od 21.886,44 EUR.

ŠIFRA 54 Izdaci za otplatu glavnice primljenih kredita i zajmova – rezultat su stanja na šifri 5445

ŠIFRA 5445 Otplata glavnice po financijskom leasingu od ostalih tuzemnih financijskih institucija izvan javnog sektora – nabava službenih automobila tijekom 2022. godine temeljem provedenog postupka javne nabave, plaćene rate leasinga u izvještajnom razdoblju 2023.

**Obavezni analitički podaci**

Z007 Prosječan broj zaposlenih kod korisnika na osnovi stanja na početku i na kraju izvještajnog razdoblja (cijeli broj) – prosječan broj zaposlenih na početku izvještajnog razdoblja je 430, na kraju 428.

Z009 Prosječan broj zaposlenih kod korisnika na osnovi sata rada (cijeli broj) – na dan 31. prosinca 2023. iznosi 408.

ŠIFRA 63415 Tekuće pomoći od ostalih izvanproračunskih korisnika državnog proračuna - Primljena je uplata od strane Fonda za zaštitu okoliša u iznosu od 1.797,05 EUR za nacionalno financiranje projekta AGROEKOTEH.

ŠIFRA 65267 Prihodi s naslova osiguranja, refundacija štete i totalne štete – uplate osiguravajućeg društva za popravak službenih automobila po odštetnom zahtjevu.

ŠIFRA 31214 Otpremnine – u 2023. godini osam djelatnika primila su otpremnine zbog odlaska u mirovinu.

ŠIFRA 31215 Naknade za bolest, invalidnost i smrtni slučaj – isplaćene su potpore za smrt užeg člana obitelji za petnaest djelatnika, jedna potpora za smrt djelatnika, jedna potpora zbog invalidnosti, potpora za novorođeno dijete za dvanaest djelatnika i četrnaest djelatnika dobilo je potporu za bolovanje duže od 90 dana.

ŠIFRA 32121 Naknade za prijevoz na posao i s posla – povećanje od 11,3%. Odnosi se na isplate djelatnicima koji sukladno odredbama TKU ostvaruju pravo na isplatu naknade za prijevoz na posao i s posla. Visina naknade troškova prijevoza po prijeđenom kilometru, kako je ugovoreno Temeljnim kolektivnim ugovorom za službenike i namještenike u javnim službama (Narodne novine, broj 56/2022), usklađuje se s kretanjem cijene goriva svakog posljednjeg utorka u mjesecu za umnožak postotka povećanja prosječne cijene goriva i faktora 0,7, ali samo ako se srednja cijena litre goriva Eurosuper 95 i Eurodizel, promatrana svakog posljednjeg utorka u mjesecu promijeni za više od 10 % u usporedbi sa srednjom cijenom utvrđenom posljednjeg utorka u travnju 2022. godine, a koja iznosi 12,70 kuna (1,69 eura), odnosno ako bude niža od 11,43 kune (1,52 eura) ili viša od 13,97 kuna (1,85 eura) za djelatnike koji ostvaruju pravo naknade troškova prijevoza po prijeđenom kilometru.

ŠIFRA 32351 Zakupnine za zemljišta – odnosi se na plaćanje zakupnine za poljoprivredno zemljište koje koristi Centar za sjemenarstvo i rasadničarstvo u Osijeku i zakupnine za poljoprivredno zemljište u Zelini koju koristi Centar za voćarstvo i povrćarstvo za 2023. godinu.

ŠIFRA 32361 Obvezni i preventivni zdravstveni pregledi zaposlenika – odnosi se na preglede zaposlenika (periodični i za rad na računalu) sukladno odredbama Zakona o zaštiti na radu.

ŠIFRA 32371 Autorski honorari – smanjenje od 26,2% odnosi se na isplaćene autorske naknade u 2023. godini za 1. Dane hrvatskog stočarstva, isplaćenu naknada za fotografa za makro fotografiranje voćaka na pokušalištu u Zelini, izradu autorskog sinopsisa i modeliranje rasprave povodom Svjetskog dana hrane.

ŠIFRA 32372 Ugovori o djelu – isplaćuju se naknade za članove Povjerenstva za ocjenjivanje vina (Komisija), sezonski rad na pokušalištima u Zelini, Osijeku i Kaštelima, naknade za obavljen stručni nadzor nad poljoprivrednom proizvodnjom, naknade za rad Stručnih tijela – izloženost dioksinima, akrilamidu, morski biotoksini i slično, izrada programa mliječne krave.

ŠIFRA 32377 Usluge agencija, studentskog servisa – povećanje u odnosu na 2022. godinu od 26,2% zbog povećanog obujma poslova i manjka zaposlenika, angažirani su studenti preko studentskih ugovora za pomoćne poslove u laboratoriju, za poslove čišćenje arhive i preseljenje Centra za vinogradarstvo i vinarstvo sa lokacije Jandrićeva na Gorice, za anketiranje na projektu EU menu – EFSA baza podataka o prehrambenim navikama djece.

ŠIFRA 32911 Naknade za rad članovima predstavničkih i izvršnih tijela i upravnih vijeća – Agencija isplaćuje naknadu za četiri člana Upravnog vijeća koji ostvaruju pravo na istu.

ŠIFRA 34235 Kamate za primljene zajmove od ostalih tuzemnih financijskih institucija izvan javnog sektora – odnosi se na plaćanje kamata na rate financijskog leasinga za nabavljene službene automobile u 2022. godini.

ŠIFRA 36816 Tekuće pomoći gradskim proračunima temeljem prijenosa EU sredstava – 2018. godine sklopljen je Ugovor o poslovnoj suradnji „Prilagodba vinogradarsko vinarske proizvodnje klimatskim promjenama“ temeljem natječaja za provedbu podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ kojim je tadašnji Hrvatski centar za poljoprivredu, hranu i selo Odgovorna osoba, a Partneri su obrti, gradovi, veleučilišta. U prosincu 2022. Agencija je primila sredstva od strane Agencije za plaćanja u poljoprivredi, ribarstvu i ruralnom razvoju za provedene aktivnosti Podmjere. Iznos od 1.326,95 odnosi se na prijenos sredstava Gradovima Ilok i Požega.

ŠIFRA 37215 Stipendije i školarine – plaćene su školarine za doktorske studije djelatnika temeljem sklopljenih ugovora o školovanju. Smanjenje od 51,7% odnosi se na plaćene školarine u prethodnoj godini za 3. godine doktorskoj studija kojima je završena obveza plaćanja.

ŠIFRA 81632 Povrat zajmova danih tuzemnim trgovačkim društvima izvan javnog sektora - dugoročni – Agencija je sklopila sporazume za obročnu otplatu duga (potraživanja) sa trgovačkim društvima. U izvještajnom razdoblju izvršena je otplata dugoročnih zajmova u iznosu od 36.900,36 EUR-a i evidentirana na prihodu.

ŠIFRA 81641 Povrat zajmova danih tuzemnim obrtnicima - kratkoročni – Agencija je sklopila sporazume za obročnu otplatu duga (potraživanja) sa fizičkim osobama i obrtnicima. U izvještajnom razdoblju izvršena je otplata duga u iznosu od 53.647,83 EUR-a i evidentirana na prihodu.

ŠIFRA 54453 Otplata glavnice po financijskom leasingu od ostalih tuzemnih financijskih institucija izvan javnog sektora – nabava službenih automobila tijekom 2022. godine temeljem provedenog postupka javne nabave, plaćene rate leasinga u izvještajnom razdoblju 2023.

**Obvezni dodatni podaci**

ŠIFRA 26453 Obveze za financijski leasing od ostalih tuzemnih financijskih institucija izvan javnog sektora – nabava službenih automobila tijekom 2022. godine temeljem provedenog postupka javne nabave, smanjenje od 19,6% odnosi se na plaćene rate leasinga u izvještajnom razdoblju 2023.

**Bilješke uz Izvještaj o rashodima prema funkcijskoj klasifikaciji**

Agencija je obveznik popunjavanja Izvještaja prema funkcijskoj klasifikaciji, te je prema djelatnosti razvrstan u poljoprivredu. Ukupna vrijednost rashoda iskazana u obrascu RAS-funkcijski za 2023. godinu iznosi 16.182.486,01 EUR.

**Bilješke uz Promjene u vrijednosti imovine i obveza P-VRIO**

ŠIFRA 91512 Promjene obujmu imovine – odnosi se na ugovor o prijenosu opreme i uređaja bez naknade – NPOO – Ministarstvo poljoprivrede – HAPIH, neamortiziranu vrijednost dugotrajne imovine otpisanoj po inventuri 2022. godine.

**Bilješke uz Izvještaj o obvezama - OBVEZE**

Stanje obveza na početku izvještajnog razdoblja iznosi 1.538.330,94 EUR i sastoji se od obveza za zaposlene (plaća i prijevoz za prosinac 2022., potpore za smrt užeg člana obitelji i potpora zbog dugotrajnog bolovanja, otpremnine za odlazak u mirovinu i božićnice obračunatih u prosincu 2022., isplaćeni u siječnju 2023., ), računa za materijalne rashode, financijske rashode, nabavu dugotrajne imovine i obveze za financijski leasing koji su isporučeni/evidentirani u prosincu, a dospijeće im je u siječnju 2023., te od obveza za PDV nastalih u prosincu, a isti su evidentirani u PDV obrascu 20. siječnja 2023., obveze za primljene predujmove od kupaca, obveze za jamčevine, obveze za povrat u proračun za bolovanja na teret HZZO-a i za porez i prirez po konačnom obračunu.

Tijekom izvještajnog razdoblja povećanje obveza iznosi 18.363.796,41, a podmirene su obveze u iznosu od 18.216.340,14 EUR.

Stanje obveza na dan 31. prosinca 2023. iznosi 1.685.752,21 EUR od čega je 12.545,49 EUR dospjelih obveza i odnose se osiguranje usjeva – Podmjera 17.1 APPRRR za 2023. godinu, na primljeni račun za službene iskaznice i analizu uzoraka stočne hrane, komisiju (prijevoz) i račun za uredski materijal za koji nisu kompletirane dokumentacije od nadležnih ustrojstvenih jedinica te kao takvi nisu plaćeni. Dva računa su plaćena po ponudi i u siječnju je izvršen ostatak plaćanja.

Nedospjele obveze odnose se na obračunatu plaću i prijevoz za prosinac, ostale obveze za zaposlene. Također se odnose na račune pristigle u 2024.godini, a odnose se na troškove 2023. godine za materijalne troškove (nabava uredskog i potrošnog materijala, laboratorijskog materijala, kemikalija), režijske troškove, održavanje opreme i službenih automobila, autorske naknade, naknade po ugovorima o djelu i naknade upravnom vijeću za prosinac 2023., obveze za financijske rashode (kamate), ostale tekuće obveze od kojih su vrijednosno značajni iznosi za obveze za primljene predujmove, obveze za povrat uplaćenih jamčevina i obveze za povrat u proračun za bolovanja na teret HZZO-a.

Osijek, 31. siječnja 2024.

Osoba za kontaktiranje:

Nataša Novoselec, mag. oec.

Telefon za kontakt: + 385 1 4629 244

Odgovorna osoba:

doc.dr.sc. Darja Sokolić, ravnateljica